
A lakóépületek felújításához nyújtandó támogatásról szóló, 11/2013. (III. 29.) Önkormányzati rendelet alapján beérkezett pályázat elfogadására és a támogatás összegének megállapítására

Tisztelt Képviselő-testület
A Martfű Város Önkormányzata 2018. március 01. és 2018. április 29. közötti időszakra vonatkozóan tett közzé felhívást pályázatok benyújtására, a lakóépületek felújításához nyújtandó támogatásról szóló, 11/2013. (III. 29.) Önkormányzati rendelet 7. § (2) bekezdése alapján.
A felhívásra egy pályázat érkezett, Balogh József (5435 Martfű, Petőfi út 8.) részéről.
A benyújtott pályázat a rendelet által előírt feltételek szerinti előzetes vizsgálat alapján, a hiánypótlás teljesítését követően megfelel az előírásoknak. A pályázat kertes családi ház napelemes rendszerrel történő ellátásáras vonatkozik. Az épület 1 lakást tartalmaz.
A támogatás összege a rendelet 6. § alapján, a teljes bekerülési költség 50 %-a lehet, amely családi ház esetében legfeljebb 500. 000.-Ft.
A pályázat értékelését a Pénzügyi, Ügyrendi és Városfejlesztési Bizottság végzi, melynek eredményét a bizottság ismerteti a képviselő-testülettel.
A felújítási munkák költségei:	2. 243. 709.- Ft.
[bookmark: _GoBack]Igényelt támogatás:	    500. 000.- Ft.
Az igényelt támogatás, az összköltség 22,3 %-a.
Kérem előterjesztésem megtárgyalását, s az alábbi határozati javaslat elfogadását.
Határozati javaslat:
/2018. (…….) Határozat
A lakóépületek felújításához nyújtandó támogatásról szóló, 11/2013. (III. 29.) Önkormányzati rendelet alapján beérkezett pályázat elfogadásáról és a támogatás összegének megállapításáról
Martfű Város Önkormányzatának Képviselő-testülete megtárgyalta, Balogh József Martfű, Petőfi út 8. szám alatti lakos által benyújtott családi ház napelemes rendszerrel történő ellátására vonatkozó pályázatát, és az arról szóló előterjesztést. A képviselő-testület az előterjesztés és a megismert pályázati anyag alapján, a pályázó Balog József részére __________.- Ft támogatást biztosít. Egyúttal a Képviselő-testület felhatalmazza a polgármestert, a támogatási szerződés aláírására.
Erről értesülnek:
1. JNSZ Megyei Kormányhivatal
2. Valamennyi képviselő helyben
3. Balogh József 5435 Martfű, Petőfi út 8.
4. Pénzügyi és Adóügyi Iroda helyben
5. Műszaki Iroda helyben
6. Irattár
Martfű, 2018. június 07.
	Dr. Papp Antal
	Polgármester
Látta: Szász Éva jegyző

